SMG Services Dasar Privasi Global Tarikh Berkuat kuasa: Mac 2018 Dasar Privasi ini digunakan untuk pemprosesan Data Peribadi oleh SMG yang dikumpulkan dari laman web ini dan laman web, perkhidmatan, dan aplikasi lain, termasuk aplikasi mudah alih yang menyiarkan, memaut atau merujuk pada Dasar Privasi ini (secara kolektif, "SMG Services"). "Data Peribadi" ialah maklumat berkaitan manusia yang boleh dikenal pasti atau dicam. SMG Services dimiliki dan/atau dikendalikan oleh Service Management Group, LLC, Service Management Group Limited, Service Management Group GK, dan anggota gabungan masing-masing (secara kolektif, "SMG" atau "kami"). Dasar Privasi ini memperincikan cara kami mengumpulkan dan memproses Data Peribadi anda. SEMAK NOTIS PRIVASI INI DENGAN CERMAT. Data Peribadi anda akan dikumpulkan dan diproses mengikut huraian dalam Dasar Privasi ini. Jika anda belum berbuat demikian, semak Terma Perkhidmatan SMG yang menetapkan terma yang mentadbir cara anda menggunakan laman web, aplikasi, perkhidmatan dan aplikasi mudah alih kami ("SMG Services"). JIKA ANDA TIDAK BERSETUJU DENGAN MANA-MANA BAHAGIAN DASAR PRIVASI ATAU TERMA PERKHIDMATAN INI, JANGAN GUNA SEBARANG SMG SERVICES. 1. PERUBAHAN DASAR PRIVASI 2. KATEGORI DATA PERIBADI YANG DIPROSES OLEH SMG 3. CARA KAMI MENGUMPULKAN MAKLUMAT DAN TUJUAN PEMPROSESAN 4. ASAS UNDANG-UNDANG UNTUK PEMPROSESAN 5. CARA KAMI MENGGUNAKAN DAN BERKONGSI DATA PERIBADI 6. PENGEKALAN DAN PELUPUSAN DATA PERIBADI 7. HAK DAN PILIHAN ANDA BERKAITAN PEMPROSESAN DATA PERIBADI 8. AKIBAT TIDAK MEMBERIKAN DATA PERIBADI 9. DASAR KUKI 10. PENGURUSAN MAKLUMAT AKAUN ANDA 11. PRIVASI KANAK-KANAK 12. PAUTAN KE PERKHIDMATAN PIHAK KETIGA 13. KESELAMATAN MAKLUMAT 14. PERTIMBANGAN GEOGRAFI DAN PEMINDAHAN MERENTASI SEMPADAN UNTUK DATA PERIBADI 15. CARA MENGHUBUNGI KAMI 16. PENGAWAL DATA DAN PEGAWAI PERLINDUNGAN DATA 1. PERUBAHAN DASAR PRIVASI INI Kami akan mengemas kini Dasar Privasi ini dari semasa ke semasa apabila kami melakukan perubahan yang memberikan kesan pada Dasar Privasi, seperti menambah perkhidmatan dan aplikasi baharu, menambah baik perkhidmatan kami, dan mengendalikan perubahan teknologi dan undang-undang. Tarikh Berkuat kuasa Dasar Privasi ini yang tertera di sebelah atas halaman web ini menunjukkan tarikh terakhir Dasar Privasi ini dikemas kini. SMG akan memberikan notis kepada anda sekiranya perubahan ini jenis material, dan sekiranya diperlukan oleh undang-undang yang berkaitan, kami akan mendapatkan persetujuan anda. Notis ini akan diberikan dengan menyiarkan notis perubahan pada laman web kami atau melalui aplikasi kami. 2. KATEGORI DATA PERIBADI YANG DIPROSES OLEH SMG 1
SMG menjalankan penyelidikan pasaran bagi pihak syarikat yang mahu memahami dengan lebih baik tentang pilihan pengguna yang menggunakan barangan dan perkhidmatan mereka. Semua syarikat ini ialah "Pelanggan" kami. Kami menjalankan soal selidik bagi pihak Pelanggan kami (secara kolektif, "Soal selidik") dan menggunakan maklumat ini untuk memperoleh pemahaman pelanggan seperti lokasi, waktu dan kekerapan pengguna berkunjung ke lokasi runcit dan pengalaman mereka ketika kunjungan ini. Apabila anda menjawab Soal selidik atau menggunakan SMG Services, kami mengumpulkan Data Peribadi yang anda beri kepada kami secara sukarela. Data Peribadi yang kami kumpulkan termasuk: (1) data hubungan (seperti alamat e-mel, nombor telefon, dan majikan); (2) data demografi (seperti jantina, tarikh lahir, dan poskod); (3) respons soal selidik anda setakat maklumat ini boleh mengenal pasti anda atau dikaitkan dengan anda sebagai orang yang boleh dikenal pasti secara individu; dan (4) maklumat berkaitan penggunaan SMG Services ("Data Penggunaan"). Data Penggunaan yang kami kumpulkan termasuk: (1) alamat IP; (2) pelayan domain; (3) jenis peranti yang digunakan untuk mencapai Perkhidmatan; (4) statistik dan maklumat yang dikaitkan dengan interaksi antara pelayar atau peranti anda, seperti model peranti, pembekal/rangkaian, maklumat hayat bateri untuk mengoptimumkan pensampelan lokasi berdasarkan baki hayat bateri, dengan statistik penggunaan asas peranti anda; (5) GPS masa sebenar atau data geolokasi lain apabila anda membenarkan kami menerima maklumat melalui tetapan lokasi (atau setara) pada peranti anda; (6) merujuk laman web atau sumber lain yang anda akses Perkhidmatan ini. Apabila anda menjawab Soal selidik dalam talian, kami mengumpulkan berbilang atribut unik peranti anda untuk mengesan dan mencegah penipuan. 3. CARA KAMI MENGUMPULKAN MAKLUMAT DAN TUJUAN PEMPROSESAN Kami mengumpulkan dan memproses maklumat yang anda beri kepada kami dan daripada penggunaan SMG Services oleh anda. Maklumat yang kami kumpul dan cara kami memprosesnya bergantung pada cara anda mencapai dan menggunakan SMG Services. Daripada Anda. Kami mengumpulkan maklumat daripada anda apabila anda: Melengkapkan Soal selidik: Kami mengumpulkan maklumat yang anda hantar dalam respons Soal selidik tentang pengalaman dan pilihan kepenggunaan anda. Kami mungkin menggabungkan maklumat yang diterima dalam respons Soal selidik anda dengan maklumat yang kami terima daripada Pelanggan kami, seperti maklumat tentang penglibatan anda dalam program kesetiaan Pelanggan kami, untuk memahami pengalaman kepenggunaan anda dengan lebih baik. Kami juga mungkin menggabungkan maklumat yang diterima dalam respons Soal selidik anda dengan maklumat yang diterima dalam respons Soal selidik pengguna lain untuk memahami pengalaman pengguna secara keseluruhan dengan lebih baik. Apabila anda melengkapkan Soal selidik, maklumat yang anda pilih untuk diberikan kepada kami akan digunakan dalam laporan dan juga analisis pengalaman dan pilihan pengguna yang lain untuk Pelanggan kami ataupun sebarang penggunaan lain yang kami akan beritahu pada masa maklumat ini dikumpulkan. Jika anda tidak mahu maklumat anda digunakan dalam laporan, analisis atau selainnya yang diberitahu kepada anda, anda boleh memilih untuk tidak melengkapkan Soal selidik. Penggunaan SMG Services. Kami secara automatik mengumpulkan Data Penggunaan apabila anda berinteraksi dengan SMG Services melalui penggunaan kuki dan alat pengumpulan data yang lain. Kami menggunakan Data Penggunaan ini untuk memudahkan urusan komunikasi antara peranti anda dengan sistem kami, 2
menghantar Soal selidik, memastikan integriti Soal selidik, mengesan dan mencegah penipuan, menjalankan penyelidikan pasaran, mentadbir dan menambah baik laman web dan aplikasi kami, menganalisis penggunaan SMG Services, serta menambah baik dan mempertingkatkan SMG Services. Sekiranya anda mahu tahu lebih lanjut tentang cara dan sebab kami menggunakan kuki dan alat pengumpulan data yang lain, lihat bahagian "Dasar Kuki" dalam Dasar Privasi ini. Hantar Data Peribadi Anda Ketika Menggunakan SMG Services: Apabila anda hantar Data Peribadi anda ketika menggunakan SMG Services, seperti menghubungi kami untuk meminta bantuan atau maklumat ataupun memberikan komen tentang pengalaman anda dengan salah satu Pelanggan kami, kami akan mengumpulkan dan menganalisis maklumat yang anda hantar. Apabila anda memberikan komen kepada SMG, maklumat yang anda beri dapat menyumbang kepada perkhidmatan yang kami beri kepada Pelanggan kami dan penyelidikan pasaran keseluruhan kami. Dengan kebenaran anda, komen anda mungkin disiarkan pada dan/atau laman web Pelanggan kami. Apabila maklumat seperti ini disiarkan dalam forum umum seperti atau laman web lain yang boleh dicapai orang awam, maklumat ini akan menjadi maklumat umum. Penulisan anda mungkin dilihat dan/atau dikumpulkan oleh pihak ketiga dan digunakan oleh orang lain dengan cara yang kami tidak dapat kawal atau ramal. Capai SMG Services melalui Bukti Kelayakan Media Sosial: SMG mungkin menawarkan anda peluang untuk menggunakan perkhidmatan rangkaian sosial (secara kolektif, "Media Sosial") untuk mencapai SMG Services tertentu. Apabila anda memilih untuk mencapai SMG Services melalui bukti kelayakan Media Sosial, SMG mungkin, bergantung pada tetapan privasi anda, boleh mencapai maklumat yang anda beri untuk platform Media Sosial, seperti nama, alamat e-mel, gambar profil, siaran, komen, dan maklumat anda yang lain yang ada kaitan dengan akaun Media Sosial anda. Kami mungkin menggunakan maklumat ini untuk tujuan yang dihuraikan dalam Dasar Privasi ini dan untuk sebarang tujuan tambahan yang akan diberitahu kepada anda ketika maklumat dikumpulkan. Jika anda tidak mahu maklumat Media Sosial anda dikongsi dengan SMG oleh pembekal Media Sosial, anda tidak harus menggunakan akaun Media Sosial anda untuk mencapai SMG Services. Daripada Pelanggan kami. Bagi sesetengah produk dan perkhidmatan kami, Pelanggan kami mungkin menghantar maklumat tentang interaksi anda dengan jenama, produk, dan perkhidmatan mereka. Ini mungkin termasuk maklumat berkaitan program kesetiaan yang disertai anda dan maklumat transaksi anda dengan Pelanggan kami. Kami mungkin menggabungkan maklumat lain yang kami kumpul untuk mempertingkatkan penyelidikan pasaran yang kami jalankan dan perkhidmatan yang kami sediakan kepada Pelanggan kami. ini dengan maklumat 4. ASAS UNDANG-UNDANG UNTUK PEMPROSESAN 4.1. Kami memproses data hubungan, data demografi, dan respons Soal selidik anda apabila anda melengkapkan Soal selidik atau menggunakan SMG Services. Kami memproses Data Peribadi seperti ini berdasarkan kepentingan sah Pelanggan kami untuk mendapatkan maklum balas daripada pelanggan mereka supaya mereka boleh menambah baik produk dan perkhidmatan mereka demi kebaikan pelanggan dan perniagaan mereka, untuk mempertingkatkan produk, perkhidmatan dan penyelidikan pasaran SMG, serta sebagai respons kepada permintaan pengguna untuk mendapatkan bantuan dan maklumat. dan berdasarkan kepentingan sah SMG 3
4.2. Kami memproses Data Penggunaan anda apabila anda melengkapkan Soal selidik atau menggunakan SMG Services. Kami memproses Data Penggunaan ini berdasarkan pemilihan anda untuk meneruskan Soal selidik, dan pengesahan anda untuk membenarkan SMG menggunakan kuki dan teknologi pengumpulan data yang lain. Anda boleh menarik balik persetujuan anda dengan menghubungi Pegawai Perlindungan Data melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. 4.3. Kami juga mungkin memproses maklumat yang anda beri pada platform Media Sosial, bergantung pada tetapan privasi anda, apabila anda menggunakan perkhidmatan rangkaian sosial untuk mencapai SMG Services. Kami memproses maklumat sebegini berdasarkan persetujuan anda yang anda beri dalam tetapan privasi anda kepada perkhidmatan rangkaian sosial. Anda boleh menarik balik persetujuan anda dengan menukar tetapan privasi anda kepada tidak lagi membenarkan kami mencapai data Media Sosial anda. 4.4. Kami memproses maklumat yang diterima daripada Pelanggan kami berkaitan interaksi anda dengan jenama, produk dan perkhidmatan mereka. Kami memproses maklumat sebegini berdasarkan kepentingan sah SMG dan Pelanggan SMG, termasuk menambah baik dan mempertingkatkan produk dan perkhidmatan SMG dan Pelanggan kami, serta mempertingkatkan penyelidikan pasaran SMG. 5. CARA KAMI MENGGUNAKAN DAN BERKONGSI DATA PERIBADI Cara kami menggunakan dan berkongsi maklumat yang anda beri kepada kami bergantung pada cara anda menggunakan atau mencapai SMG Services. Apabila diperlukan oleh undang-undang, SMG akan mematuhi permintaan anda yang meminta kami berhenti memberikan data peribadi kepada pihak ketiga. Komunikasi dengan Anda. Data Peribadi anda akan digunakan, sekiranya perlu, untuk menguruskan hubungan kita dan berkomunikasi dengan anda melalui mel, telefon, e-mel, makluman mudah alih, dan pemesejan teks SMS. Melainkan responden soal selidik jelas meminta komunikasi, SMG tidak akan menghubungi responden soal selidik selain daripada hubungan yang diperlukan untuk mengesahkan integriti soal selidik, menghantar soal selidik, memberikan ganjaran atau manfaat yang diperoleh kerana menjawab soal selidik, atau memberikan perkhidmatan pelanggan. Walaupun SMG tidak menggunakan Data Peribadi anda untuk pemasaran langsung, anda perlu menyemak Dasar Privasi pelanggan yang menerima Data Peribadi anda yang kami kumpulkan untuk menentukan sama ada pelanggan itu berbuat demikian. Kami mungkin berkongsi Data Peribadi anda dengan pembekal perkhidmatan yang membantu kami menguruskan hubungan kami dengan anda. Pelaksanaan Perkhidmatan yang Anda Minta. Kami mungkin menggunakan dan berkongsi Data Peribadi anda untuk melakukan perkhidmatan atau fungsi yang anda mulakan, seperti apabila anda menyiarkan maklumat dan bahan pada papan mesej, forum, atau halaman Media Sosial kami. Selain itu, apabila anda memberikan persetujuan, kami mungkin mendedahkan Data Peribadi anda untuk mengenal pasti anda kepada sesiapa sahaja yang anda hantar komunikasi melalui SMG Services. Kami juga mungkin menggunakan atau berkongsi Data Peribadi anda dengan pihak bertiga untuk memberikan ganjaran dan manfaat yang anda minta dan peroleh kerana menjawab Soal selidik. Jika anda memilih untuk menyertai cabutan bertuah atau promosi lain, kami akan menghantar maklumat anda kepada pentadbir pihak ketiga yang menguruskan promosi tersebut supaya mereka boleh menjawab soalan anda 4
atau menghubungi anda tentang hadiah yang anda menang atau isu lain berkaitan promosi. Penganalisisan Penggunaan dan Penambahbaikan SMG Services. Kami menggunakan Data Peribadi yang dikumpulkan daripada kuki dan alat pengumpulan data yang lain untuk analisis penggunaan, pengesanan penipuan, dan penambahbaikan prestasi SMG Services. Kami mungkin menggunakan perkhidmatan analisis laman web pihak ketiga untuk menganalisis cara individu menggunakan SMG Services, termasuk untuk merekodkan klik tetikus, pergerakan tetikus, aktiviti menatal, dan teks yang anda taip di dalam kotak teks bentuk bebas. Kami menggunakan maklumat yang dikumpulkan daripada semua perkhidmatan pihak ketiga ini untuk membantu kami memahami dengan lebih baik cara pengguna kami mencari dan menggunakan SMG Services, untuk mempertingkatkan perkhidmatan kami, dan menambah baik pengalaman pengguna anda. Perkongsian Data dengan Pembekal Perkhidmatan Lain. Kami mungkin berkongsi maklumat anda, termasuk Data Peribadi anda, dengan pembekal perkhidmatan lain yang kami guna untuk menjalankan fungsi yang kami minta mereka laksanakan, seperti pengehosan, penyimpanan data, dan keselamatan. Kami juga mungkin berkongsi Data Peribadi anda apabila perlu untuk mengendalikan perkhidmatan berkaitan SMG yang lain seperti penarafan dan ulasan laman web yang kami kendalikan. Perkongsian Data dengan Pelanggan. Jika anda akses SMG Services untuk menjawab soal selidik tentang pengalaman pengguna anda dengan salah satu Pelanggan kami, kami akan berkongsi Data Peribadi yang kami kumpul daripada anda dan data yang berkaitan dengan respons soal selidik dengan pelanggan tersebut. Kami juga mungkin menggunakan Data Peribadi ini untuk memperoleh pemahaman penyelidikan pasaran, serta memberikan analisis kelakuan pelanggan dan kepintaran perniagaan kepada Pelanggan kami. Anda boleh baca dasar privasi Pelanggan untuk mendapatkan maklumat tentang cara Pelanggan menggunakan, melindungi dan selainnya memproses Data Peribadi anda yang kami kumpulkan untuk mereka. Kami dan Pelanggan kami juga mungkin menggabungkan pelbagai jenis maklumat termasuk Data Peribadi yang kami, Pelanggan kami atau sumber pihak ketiga kumpul daripada anda atau tentang anda. SMG mungkin menggunakan maklumat gabungan ini untuk sebarang tujuan yang dihuraikan dalam Dasar Privasi ini, dan Pelanggan kami mungkin menggunakan maklumat gabungan untuk sebarang tujuan yang dihuraikan dalam dasar privasi mereka. Pematuhan kepada Kewajipan Undang-undang dan Penguatkuasaan Hak Undang-undang. Kami juga mungkin berkongsi maklumat yang kami peroleh daripada anda, sekiranya perlu, untuk menguatkuasakan hak kami, melindungi harta kami ataupun melindungi hak, harta atau keselamatan orang lain, ataupun sekiranya perlu untuk menyokong pengauditan luar, pematuhan, dan fungsi pentadbiran korporat. Kami akan mendedahkan Data Peribadi sekiranya kami anggap ia perlu dilakukan sebagai respons kepada sepina, perintah terikat daripada hakim atau pihak berkuasa perlindungan data, proses undang-undang, permintaan kerajaan atau sebarang kewajipan pengawalaturan atau undang-undang yang lain, dalam setiap kes ini mungkin entiti di luar negara kediaman anda. Kami juga mungkin berkongsi Data Peribadi sekiranya perlu untuk mencari pemulihan yang tersedia atau mengehadkan kerugian yang mungkin dialami kami. Pemindahan Data Berkaitan Perubahan Korporat. Kami mungkin memindahkan maklumat anda, termasuk Data Peribadi, yang berkaitan dengan sebarang penyusunan semula, penggabungan, usaha sama, penyerahan, pemindahan, 5
pemerolehan sebenar atau yang akan berlaku, ataupun sebarang perubahan pemilikan atau pengawalan SMG atau oleh SMG ataupun sebarang syarikat gabungan (dalam setiap kes sama ada secara keseluruhan atau sebahagiannya), termasuk tanpa had, berhubung dengan sebarang kebankrapan atau prosiding setara. Apa-apa entiti sebegini yang dipindahkan Data Peribadi kepadanya oleh kami, kami perlu memberikan anda notis yang mengandungi tujuan pemprosesan yang tidak serasi dengan tujuan yang tertera dalam Dasar Privasi ini, serta sebarang amalan privasi yang berbeza secara material daripada amalan yang ditetapkan dalam Dasar Privasi ini. Apabila diperlukan oleh undang-undang, entiti sebegini juga perlu mendapatkan persetujuan anda. Penggunaan Data Peribadi untuk Tujuan Perniagaan Lain. juga menggunakan Data Peribadi anda untuk tujuan perniagaan yang sah seperti perkembangan produk dan perkhidmatan serta pentadbiran SMG services. Kami 6. PENGEKALAN DAN PELUPUSAN DATA PERIBADI Kami akan mengekalkan Data Peribadi anda dalam rekod kami tidak melebihi tempoh yang diperlukan untuk tujuan asal pengumpulannya. Apabila maklumat sebegini tidak lagi diperlukan untuk tujuan asal pengumpulannya, kami akan memadam secara selamat semua Data Peribadi elektronik anda, dan mencincang secara selamat sebarang salinan cetak Data Peribadi anda, kecuali data yang diperlukan untuk mematuhi kewajipan undang-undang kami. 7. HAK DAN PILIHAN ANDA BERKAITAN PEMPROSESAN DATA PERIBADI Anda boleh berhenti menyertai Soal selidik pada bila-bila masa dengan tidak lagi mencapai SMG Services. Jika anda tinggal di lokasi yang mempunyai undang-undang atau peraturan yang memberikan anda hak untuk meminta tindakan tertentu berhubung dengan Data Peribadi anda, anda akan diberikan hak tertentu mengikut undang-undang atau peraturan demikian. Ini mungkin termasuk hak untuk meminta akses dan pembetulan (contohnya pindaan atau penambahan) atau pemadaman Data Peribadi anda, hak untuk memindahkan data anda (iaitu kemampuan untuk memudah alih data), sekatan pemprosesan Data Peribadi anda, serta hak untuk membantah pemprosesan Data Peribadi anda, hak untuk menarik balik persetujuan anda, hak untuk membatalkan akaun anda, dan hak untuk membuat aduan kepada pihak berkuasa penyeliaan. Semua permintaan ini akan dikendalikan menurut parameter yang ditetapkan dalam undang-undang dan peraturan yang berkaitan. Jika anda tinggal di Kesatuan Eropah, menurut Peraturan Perlindungan Data Umum, anda berhak meminta daripada SMG akses dan pembetulan atau pemadaman data peribadi anda, kemampuan memudah alih data, sekatan pemprosesan data peribadi anda, hak untuk membantah pemprosesan data peribadi anda, hak untuk menarik balik persetujuan anda, dan hak untuk membuat aduan kepada pihak berkuasa penyeliaan. Jika anda tinggal di luar Kesatuan Eropah, anda juga mungkin mempunyai hak subjek data tertentu menurut undang- undang di tempat anda. Sekiranya anda mahu membuat permintaan ini, hubungi Pegawai Perlindungan Data melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. 8. AKIBAT TIDAK MEMBERIKAN DATA PERIBADI 6
Walaupun penyertaan dalam Soal selidik kami dilakukan secara sukarela, anda mungkin tidak layak menerima insentif, ganjaran, atau manfaat tertentu jika anda tidak memberikan semua maklumat yang diminta dalam Soal selidik. 9. DASAR KUKI 9.1. Apakah Kuki? SMG dan pembekal perkhidmatan kami menggunakan fail teks kecil yang dipanggil kuki. "Kuki" ialah fail komputer kecil yang dihantar ke atau dicapai daripada pelayar web ataupun pemacu keras komputer, peranti mudah alih atau tablet anda yang mengandungi maklumat tentang komputer anda, seperti ID pengguna, tetapan pengguna, sejarah pelayaran, dan aktiviti yang dilakukan ketika menggunakan Services. Kuki biasanya mengandungi nama domain (lokasi Internet) dari tempat asal Kuki, hayat Kuki (iaitu masa tamat tempohnya), dan pengenal pasti atau nombor unik yang dijana secara rawak. Kuki mungkin dipaut kepada Data Peribadi. 9.2. Cara Kami Menggunakan Kuki dan Alat Pengumpulan Data Kuki membantu kami menambah baik SMG Services dengan mengesan tabiat pelayaran anda, dan menyesuaikan pengalaman anda dengan SMG Services. Ini membolehkan kami menganalisis maklumat teknikal dan pelayaran tentang SMG Services dan membantu kami mengesan dan mencegah penipuan. Kami juga menggunakan Kuki dan Alat Pengumpulan Data yang lain (seperti isyarat web dan log pelayan), yang secara kolektif dirujuknya sebagai "Alat Pengumpulan Data," untuk membantu menambah baik pengalaman anda dengan SMG Services. Contohnya, dengan mengingati anda apabila anda kembali mengunjungi kami, dan menyediakan kandungan yang lebih relevan dengan anda. SMG Services juga mungkin menggunakan Alat Pengumpulan Data untuk mengumpulkan maklumat dari peranti yang anda guna untuk mencapai SMG Services, seperti jenis sistem pengendalian, jenis pelayar, domain, dan tetapan sistem yang lain, serta bahasa yang digunakan sistem anda, serta negara dan zon masa lokasi peranti anda. 9.3. Kawalan Kuki Pelayar web membenarkan kebanyakan Kuki sedikit kawalan melalui tetapan pelayar. Sesetengah pelayar web (termasuk pelayar web mudah alih) menyediakan tetapan yang membolehkan anda menolak Kuki atau memberitahu anda apabila Kuki diletakkan pada komputer, tablet atau peranti mudah alih anda. Anda mungkin boleh menolak pengenal pasti peranti mudah alih dengan mengaktifkan tetapan sewajarnya pada peranti mudah alih anda. Walaupun anda tidak diwajibkan menerima Kuki SMG atau pengenal pasti peranti mudah alih, jika anda menghalang atau menolaknya, anda mungkin tidak boleh mencapai semua ciri yang disediakan melalui SMG Services. Selain itu, jika anda tinggal dalam bidang kuasa yang memerlukan kami memperoleh persetujuan anda untuk menggunakan kuki pada laman web dan/atau aplikasi kami, anda berpeluang untuk menguruskan keutamaan kuki anda pada laman web dan/atau aplikasi ini, kecuali kuki tertentu yang diperlukan untuk mendayakan fungsi teras laman web dan aplikasi ini dan anda tidak boleh memilih untuk melumpuhkan kuki ini. 10. PENGURUSAN MAKLUMAT AKAUN ANDA Anda boleh pergi ke bahagian akaun SMG Services yang berkaitan untuk menguruskan dan membetulkan ketidaktepatan fakta dalam maklumat anda yang kami simpan. Sekiranya 7
anda ada soalan tentang cara mencapai atau membetulkan Data Peribadi anda, hubungi Pegawai Perlindungan Data melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. 11. PRIVASI KANAK-KANAK SMG Services khas untuk orang umum dan bukan untuk kanak-kanak di bawah umur yang membolehkan mereka memberikan persetujuan untuk pemprosesan Data Peribadi mereka dalam bidang kuasa di tempat kami beroperasi. Kami tidak akan mengumpulkan Data Peribadi orang sedemikian. Jika anda mendapat tahu tentang kanak-kanak yang belum mencapai umur yang sah untuk memberikan persetujuan untuk pemprosesan Data Peribadinya tetapi dia memberikan Data Peribadinya tanpa persetujuan ibu/bapanya, hubungi Pegawai Perlindungan Data melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. Jika kami mendapat tahu tentang kanak-kanak yang belum mencapai umur yang membolehkannya memberikan persetujuan untuk pemprosesan Data Peribadi dalam bidang kuasanya tetapi dia memberikan Data Peribadinya tanpa persetujuan ibu/bapanya, kami akan mengambil langkah sewajarnya untuk mengeluarkan maklumat tersebut dan menamatkan akaun kanak-kanak tersebut secepat mungkin. 12. PAUTAN KE PERKHIDMATAN PIHAK KETIGA SMG Services mungkin mengandungi pautan ke laman web dan perkhidmatan pihak ketiga ("Perkhidmatan Pihak Ketiga") yang tiada kaitan dengan SMG. Pautan ke sebarang Perkhidmatan Pihak Ketiga tidak bermakna kami mengiktirafnya ataupun ketepatan maklumat yang dipaparkan di situ. Jika anda memutuskan untuk pergi ke Perkhidmatan Pihak Ketiga, anda tertakluk pada amalan privasinya dan bukan amalan privasi yang ditetapkan dalam Dasar Privasi ini. 13. KESELAMATAN MAKLUMAT SMG memiliki program keselamatan maklumat yang melaksanakan langkah pengawasan teknikal, fizikal dan organisasi yang direka khas untuk membantu mengekalkan keselamatan dan kerahsiaan Data Peribadi, melindungi daripada ancaman kerahsiaan yang boleh diramal, integriti dan ketersediaan Data Peribadi, dan melindungi Data Peribadi anda daripada kehilangan, penyalahgunaan, pindaan atau pemusnahan secara haram, dan akses atau pendedahan secara haram. Namun begitu, apabila Data Peribadi diproses, terdapat risiko data tersebut mungkin hilang, disalah guna, diubah suai, digodam, dimungkiri, dan/atau selainnya dicapai oleh pihak ketiga yang tiada kebenaran yang sah. Tiada sistem atau pemindahan data secara dalam talian adalah selamat sepenuhnya. Selain langkah pengawasan teknikal, fizikal dan organisasi yang dilaksanakan oleh SMG untuk melindungi Data Peribadi anda, anda perlu menggunakan langkah pengawasan yang sewajarnya untuk melindungi Data Peribadi anda. Jika anda percaya akaun SMG anda atau sebarang maklumat yang anda beri kepada kami tidak lagi selamat, serta-merta beritahu Pegawai Perlindungan Data kami melalui e-mel atau dengan menelefon 1-800-764-0439 dan meminta untuk bercakap dengan Pegawai Perlindungan Data SMG. 14. PERTIMBANGAN GEOGRAFI DAN PEMINDAHAN MERENTASI SEMPADAN UNTUK DATA PERIBADI 8
SMG mengawal dan mengendalikan SMG Services dari Amerika Syarikat. SMG mungkin memindahkan, menyimpan dan memproses Data Peribadi anda di Amerika Syarikat, United Kingdom, Jepun, atau lokasi lain di Asia ataupun di Kesatuan Eropah. Sila maklum bahawa undang-undang privasi dan perlindungan data di negara yang dipindahkan Data Peribadi anda mungkin tidak setuntas undang-undang di negara anda. Contohnya, Data Peribadi yang dipindahkan ke Amerika Syarikat mungkin tertakluk pada permintaan akses yang sah oleh pihak berkuasa persekutuan dan negeri di Amerika Syarikat. Sebarang pemindahan Data Peribadi dari Kawasan Ekonomi Eropah (European Economic Area, "EEA") ke Amerika Syarikat dilakukan menurut Perisai Privasi EU-AS. SMG menyertai dan mematuhi prinsip Perisai Privasi EU-A.S. berkenaan pengumpulan, penggunaan, dan pengekalan Data Peribadi dari EEA, seperti yang dihuraikan dalam sijil Perisai Privasi EU-AS. Lihat senarai Perisai Privasi di sini. Ketahui lebih lanjut tentang Perisai Privasi di sini. SMG tertakluk pada pengawasan Suruhanjaya Perdagangan Persekutuan Amerika Syarikat, dan kekal bertanggungjawab terhadap pemprosesan Data Peribadi dengan cara yang tidak konsisten dengan Prinsip Perisai Privasi oleh pihak ketiga yang menerima pindahan data peribadi oleh SMG melainkan SMG membuktikan ia langsung tidak bertanggungjawab terhadap insiden yang menyebabkan kerosakan. Sebarang dan semua pemindahan Data Peribadi sebegini di luar EEA akan dilakukan menurut Dasar Privasi ini dan semua undang- undang yang berkaitan. Sekiranya anda ada aduan tentang pematuhan Perisai Privasi kami, hubungi Pegawai Perlindungan Data melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. Anda juga boleh merujuk pengadu secara percuma kepada badan penyelesaian pertikaian bebas pilihan kami iaitu American Arbitration Association, dan dalam keadaan tertentu, menggunakan proses penimbang tara Perisai Privasi. Dasar Privasi dalam bahasa Inggeris ialah kenyataan rasmi SMG tentang amalan privasi yang berkaitan dengan SMG Services. Sekiranya berlaku sebarang percanggan antara Dasar Privasi bahasa Inggeris dengan sebarang terjemahan dalam bahasa lain, dokumen dalam bahasa Inggeris akan digunakan. Anda juga boleh merujuk aduan, secara percuma, kepada badan penyelesaian pertikaian Amerika bebas dan dalam keadaan tertentu, memohon proses perisytiharan Privasi Shield. yang kami pilih, Persatuan Timbang Tara 15. CARA MENGHUBUNGI KAMI Jika anda ada soalan tentang privasi, memerlukan bantuan untuk mencapai atau mengemas kini Data Peribadi anda atau ada aduan berkaitan pemprosesan Data Peribadi anda, hubungi Pegawai Perlindungan Data kami melalui e-mel di Anda juga boleh menulis surat kepada kami di: Service Management Group, LLC Attn: Data Protection Officer 1737 McGee Street Kansas City, MO 64108 Service Management Group, Ltd. Attn: Data Protection Officer 38-40 The Maltings St Albans Hertfordshire AL1 3HL 9
UNITED KINGDOM Service Management Group G.K. Attn: Data Protection Officer 2-7-16 No. 3 Komoriya Building 9F Hamamatsu-cho, Minato-ku Tokyo 1050013, Japan 16. PENGAWAL DATA DAN PEGAWAI PERLINDUNGAN DATA Data Peribadi yang dikumpulkan oleh SMG dikawal oleh Service Management Group, LLC, 1737 McGee Street, Kansas City, MO 64108. Anda boleh hubungi Pegawai Perlindungan Data kami melalui e-mel di atau dengan menulis surat kepada Data Protection Officer, Service Management Group, LLC, 1737 McGee Street, Kansas City, MO 64108. 10